CELEX: 32008D0088
Language: bg
Date: 2008-01-28 00:00:00
Title: 2008/88/ЕО: Решение на Комисията от 28 януари 2008 година за изменение на Решение 2005/59/ЕО по отношение на зоните в Словакия, където се прилагат плановете за ликвидиране на класическата чума по свинете при диви свине и за спешна ваксинация на дивите свине срещу болестта класическа чума по свинете (нотифицирано под номер C(2008) 319)

1.2.2008   
            
            
               BG
            
            
               Официален вестник на Европейския съюз
            
            
               L 28/34
            
         
      РЕШЕНИЕ НА КОМИСИЯТА
   
   от 28 януари 2008 година
   за изменение на Решение 2005/59/ЕО по отношение на зоните в Словакия, където се прилагат плановете за ликвидиране на класическата чума по свинете при диви свине и за спешна ваксинация на дивите свине срещу болестта класическа чума по свинете
   (нотифицирано под номер C(2008) 319)
   (само текстът на словашки език е автентичен)
   (2008/88/ЕО)
   КОМИСИЯТА НА ЕВРОПЕЙСКИТЕ ОБЩНОСТИ,
   като взе предвид Договора за създаване на Европейската общност,
   като взе предвид Директива 2001/89/ЕО на Съвета от 23 октомври 2001 г. относно мерки на Общността за борба с класическата чума по свинете (1), и по-специално член 16, параграф 1 и член 20, параграф 2 от нея,
   като има предвид, че:
   
               (1)
            
            
               Решение 2005/59/ЕО на Комисията от 26 януари 2005 г. за одобряване на плановете за ликвидиране на класическата чума по свинете при диви свине и спешната им ваксинация срещу тази болест в Словакия (2) бе прието като една от редица мерки за борба с класическата чума по свинете.
            
         
               (2)
            
            
               Словакия информира Комисията, че болестта класическа чума по свинете при дивите свине е успешно ликвидирана на територията на регионалните служби по ветеринарни въпроси и безопасност на храните на Trenčín (включваща областите Trenčín и Bánovce nad Bebravou), Prievidza (включваща областите Prievidza и Partizánske) и Púchov (включваща само област Ilava). В резултат на това прилагането в посочените зони на одобрените планове за ликвидиране на класическата чума по свинете при диви свине и за спешната им ваксинация срещу тази болест следва да бъде прекратено.
            
         
               (3)
            
            
               Словакия информира също така Комисията относно последното развитие на болестта класическа чума по свинете при диви свине и наличието на посочената болест в област Nové Zámky. Предвид наличната епидемиологична информация се налага разширяване на мерките, предвидени в плана за ликвидиране на класическата чума по свинете при дивите свине, за да се включат части от областите Nové Zámky, Komárno и Levice.
            
         
               (4)
            
            
               От съображения за прозрачност на законодателството на Общността списъкът на включените в посочените планове зони, изложен в приложението към Решение 2005/59/ЕО, следва да бъде заменен с текста в приложението към настоящото решение.
            
         
               (5)
            
            
               Решение 2005/59/ЕО следва да бъде съответно изменено.
            
         
               (6)
            
            
               Мерките, предвидени в настоящото решение, са в съответствие със становището на Постоянния комитет по хранителната верига и здравето на животните,
            
         ПРИЕ НАСТОЯЩОТО РЕШЕНИЕ:
   Член 1
   Приложението към Решение 2005/59/ЕО се заменя с текста в приложението към настоящото решение.
   Член 2
   Адресат на настоящото решение е Словашката република.
   
      Съставено в Брюксел на 28 януари 2008 година.
      
         
            За Комисията
         
         Markos KYPRIANOU
         
         
            Член на Комисията
         
      
   
   
      (1)  ОВ L 316, 1.12.2001 г., стр. 5. Директива, последно изменена с Решение 2007/729/ЕО на Комисията (ОВ L 294, 13.11.2007 г., стр. 26).
   
      (2)  ОВ L 24, 27.1.2005 г., стр. 46. Решение, последно изменено с Решение 2006/20/ЕО (ОВ L 15, 20.1.2006 г., стр. 48).
   
      ПРИЛОЖЕНИЕ
      
         
            „ПРИЛОЖЕНИЕ
            1.   Области, в които се прилага планът за ликвидиране на болестта класическа чума по свинете при диви свине:
            Територията на регионалните служби по ветеринарни въпроси и безопасност на храните на Žiar nad Hronom (включваща областите Žiar nad Hronom, Žarnovica и Banská Štiavnica), Zvolen (включваща областите Zvolen, Krupina и Detva), Lučenec (включваща областите Lučenec и Poltár), Veľký Krtíš (включваща областта Veľký Krtíš), Komárno (включваща територията, която се намира на изток от автомагистрала № 64, на север от границата с Унгария и на запад от областта Nové Zámky), Nové Zámky (включваща територията, която се намира на изток от областта Komárno и на изток от автомагистрала 64, на юг от автомагистрала 75 и на север от границата с Унгария) и Levice (включваща територията, която се намира на изток от областта Nové Zámky и на изток от автомагистрала 66 (E77), на юг от автомагистрала 75, на север от границата с Унгария и на запад от областта Veľký Krtíš).
            2.   Области, в които се прилага планът за спешна ваксинация срещу болестта класическа чума по свинете при диви свине:
            Територията на регионалните служби по ветеринарни въпроси и безопасност на храните на Žiar nad Hronom (включваща областите Žiar nad Hronom, Žarnovica и Banská Štiavnica), Zvolen (включваща областите Zvolen, Detva и Krupina), Lučenec (включваща областите Lučenec и Poltár) и Veľký Krtíš (включваща областта Veľký Krtíš).“